Najbolje godine naših života

***Najbolje godine naših života*** (), poznat pod naslovima ***Slava pripada meni*** i ***Opet kod kuće***, američki je dramski film snimljen 1946. godine u režiji Williama Wylera. Glavne uloge tumače Myrna Loy, Fredric March, Dana Andrews, Teresa Wright, Virginia Mayo, i Harold Russell. Film govori o tri američka vojnika koji pokušavaju da se uklope u civilni život nakon povratka kući iz Drugog svjetskog rata. Samuel Goldwyn je imao inspiraciju da napravi film o ratnim veteranima nakon što je u augustu 1944. godine pročitao članak u magazinu *Time*,  koji govori o teškoćama kroz koje veterani prolaze pri povratku u civilni život. Goldwyn je zaposlio bivšeg ratnog dopisnika MacKinlaya Kantora da napiše scenarij. Njegov rad je prvi put objavljen kao roman pod naslovom *Slava pripada meni*, koji je Kantor napisao u stilu "praznog stiha" bez rimovanja.Robert Sherwood je zatim prilagodio roman za scenarij. Pored uspjeha kod kritičara, film je ubrzo postao veliki komercijalni uspjeh nakon puštanja na prikazivanje u kinima. Film je imao najveću zaradu i najviše publike kako u SAD-u tako i u Velikoj Britaniji, sa prodajom od oko 55 miliona karata u SAD-u što se nije desilo još od izlaska filma *Prohujalo s vihorom*. Film zauzima  šestu poziciju sa najvećom posjetom publike svih vremena u Velikoj Britaniji, sa preko 20 miliona prodatih karata.

## Radnja 
Nakon završetka Drugog svjetskog rata, Fred Derry (Dana Andrews), Homer Parrish (Harold Russell), i Al Stephenson (Fredric March) upoznaju se dok lete nazad kući u Boone City (izmišljeni grad po uzoru na Cincinnati, Ohio  Film je bio poznat po snimatelju Greggu Tolandu i njegovoj upotrebi dubokog fokusa snimaka, u kojima objekti koji bilo da su blizu ili daleko od kamere uvijek su u oštrom fokusu. Za snimanje scene kada Fred Derry ponovo prolazio kroz sjećanja na borbene misije dok je sjedio u ostacima bivšeg bombardera, Wyler je koristio "zum" efekte simulirajući Derryevo subjektivno stanje.

Ovo je bio prvi put da je Myrna Loy radila sa Williamom Wylerom i bila je jako oprezna zbog njegove reputacije kao "90-Take Willy", režiser poznat po brojnim ponavljanjima snimanja scena. Kako se ispostavilo, njih dvoje su se vrlo dobro slagali. Ovo je bila prva filmska uloga za koju je Cathy O'Donnell, u ulozi Wilme Cameron, dobila kredit za ulogu. Njen filmski prvijenac je bio *Wonder Man* (1945), sa sporednom ulogom u sceni iz noćnog kluba.

*Najbolje godine naših života* je bio posljednji film Williama Wylera koji je snimao za producenta Samuela Goldwyna.

## Reference 
## Vanjski linkovi 
* 
* 
* 
* 
* *The Best Years of Our Lives* detaljna radnja/analiza na *Film Site-u kritičara Tima Dirksa
* *The Best Years of Our Lives* filmski članak na *Reel Classics''. Uključuje MP3

Kategorija:Filmovi iz 1946.
Kategorija:Filmovi na engleskom jeziku
Kategorija:Američki crno-bijeli filmovi
Kategorija:Američki dramski filmovi
Kategorija:Američki ratni filmovi
Kategorija:Filmovi u režiji Williama Wylera
Kategorija:Filmovi koji su dobili Oscar za najbolju glavnu mušku ulogu
Kategorija:Filmovi koji su dobili Oscar za najbolju sporednu mušku ulogu
Kategorija:Filmovi koji su dobili Oscar za najbolju režiju
Kategorija:Filmovi koji su dobili Oscar za najbolji adaptirani scenarij
Kategorija:Filmovi koji su dobili Oscar za najbolju originalnu muziku
Kategorija:Filmovi koji su dobili Oscar za najbolju montažu
Kategorija:Zlatni globus za najbolji film – drama
Kategorija:Filmovi o Drugom svjetskom ratu
Kategorija:Filmovi RKO Picturesa
Kategorija:Filmovi Samuel Goldwyn Productionsa
Kategorija:Filmovi u Nacionalnom filmskom registru Sjedinjenih Američkih Država